Tinaga

Ti Tinaga ket ti maysa nga isla a mabirukan iti ili ti Vinzons, Camarines Norte iti Filipinas. Daytoy ket maysa kadagiti dua a nangruna nga isla iti Grupo ti Is-isla ti Calaguas, iti agarup a walo a kilometro iti kaatiddog. Nadayeg ti Isla Tinaga para iti atiddog a puraw-darat nga aplaya a tinawtawagan iti Mahabang Buhangin, a ti kayatna a sawen ket "atiddog nga aplaya". Agbalbalinen ti aplaya a popular kadagiti backpacker ken dagiti agkamkamping manipud iti Manila ken dagiti pay sabali a lugar.

Dagiti aplaya 
Ti Mahabang Buhangin (atiddog nga aplaya) ket ti kadayegan nga aplaya kadagiti agkamkamping ken dagiti backpacker iti Isla Tinaga. Mangidaton ti aplaya kadagiti pimmulbos a puraw a darat a maiyasping iti isla ti Boracay iti Malay, Aklan.

Pagluganan 
Maserrekan laeng ti isla babaen ti motorisado a banka manipud iti Daet, Vinzons wenno Paracale. Saan unay a narang-ay ti isla kadagiti termino iti impraestruktura iti kalsada, isu a kadawyan a magmagna dagiti lokal. Mabirukan ti maysa a pantalan iti sentro ti purok ti Mangcawayan.

Kitaen pay 
 Listaan dagiti isla iti Filipinas

Dagiti nagibasaran

Dagiti akinruar a silpo 
 

Is-isla ti Filipinas